1914 októberében a török flotta e két német hadihajó vezetésével támadást intézett több fekete-tengeri orosz kikötő ellen, ami magával vonta az antanthatalmak hadüzenetét az Oszmán Birodalomnak. A háborúban a "Mittelmeerdivision" két hajója túlnyomórészt a Fekete-tengeren szolgált, ahol a "Goeben" jelenlétével kiegyenlítette az orosz Fekete-tengeri Flotta túlsúlyát az új orosz dreadnought-típusú csatahajók szolgálatba állításáig.